
Nr.
RAPORT PRIVIND ACTIVITATEA INSTANŢELOR DE JUDECATĂ ÎN PRIMELE 3 LUNI ALE ANULUI 2008

I. Analiza volumului de activitate al instanţelor în primul trimestru al anului 2008


1. Activitatea la nivelul judecătoriilor.

Din cele 188 de judecătorii înfiinţate prin lege, un număr de 10 judecătorii, respectiv: Bocşa, Cernavodă, Băneasa, Bechet, Comana, Sângeorgiu de Pădure, Scorniceşti, Urlaţi, Jibou şi Jimbolia nu au funcţionat în cursul perioadei de referinţă. 

Cele 178 judecătorii, au înregistrat în cursul acestui interval un volum total de 528.872 cauze (cuprinzând dosarele rulate, adică stocul existent la 31 decembrie 2007 plus dosarele nou intrate), raportat la un număr de 1.852 judecători care îşi desfăşoară activitatea efectiv la aceste instanţe.


Volumul de activitate în perioada analizată a crescut, faţă de aceeaşi perioadă a anului 2007, cu un număr de 30.181 cauze     ( 6 %), înregistrându-se totodată şi o creştere a numărului de judecători (de la 1790 în anul 2007, la 1852 în acest an).


În funcţie de volumul de activitate, judecătoriile pot fi grupate astfel:

- instanţe cu volum situat sub 1.000 cauze – 47;

- instanţe cu volum cuprins între 1.000 - 3.000 cauze – 80;


- instanţe cu volum cuprins între 3.000 - 5.000 cauze - 19; 


- instanţe cu volum cuprins între 5.000-10.000 cauze - 22;

- instanţe cu volum cuprins între 10.000-15.000 cauze - 8;

- instanţe cu un volum de peste 15.000 cauze - 2.

Volumul de activitate al judecătoriilor – situaţie comparativă

Se observă, în raport de situaţia existentă în aceeaşi perioadă a anului 2007, existenţa în continuare a instanţelor al căror volum de activitate depăşeşte 15.000 cauze, iar cele 2 instanţe sunt tot Judecătoria Constanţa şi Judecătoria Craiova. 
	Instanţa
	Volum de activitate în primele 3 luni ale anului 2008

	Judecătoria Constanţa 
	22.576

	Judecătoria  Craiova
	16.909


În ceea ce priveşte instanţele de acest grad care au înregistrat un volum de activitate situat sub 1.000 cauze, numărul lor a scăzut de la 57 la 47 instanţe, în perioada de raportare 2008, faţă de aceeaşi perioadă a anului trecut.
 Se menţine o situaţie deosebită în cazul Judecătoriei Hârşova care a înregistrat atât în primele trei luni ale anului 2007, cât şi perioada de referinţă acelaşi număr mic de cauze, respectiv: 287 cauze.

De altfel, aproximativ aceleaşi instanţe au avut un volum redus de activitate la nivelul primelor 3 luni ale anului 2007 şi respectiv ale anului 2008:

	INSTANŢA
	VOLUM ÎN TRIM. I 2008
	VOLUM ÎN TRIM. I 2007

	Judecătoria Hîrşova
	287
	287

	Judecătoria Agnita
	350
	309

	Judecătoria Moldova Nouă
	422
	478

	Judecătoria Murgeni
	455
	442

	Judecătoria Şomcuta Mare
	475
	315

	Judecătoria Sălişte
	499
	480

	Judecătoria Intorsura Buzăului
	501
	479

	Judecătoria Babadag
	508
	510

	Judecătoria Măcin
	522
	495


Comparativ cu anul precedent, se constată o creştere semnificativă de activitate în cazul următoarelor instanţe: 

- Judecătoria Cluj Napoca ( +2.808)  – 13.572 cauze în primele 3 luni ale anului 2008 faţă de 10.764 cauze în aceeaşi perioadă a anului trecut,
- Judecătoria Timişoara ( +2.784 ) – 14.762 cauze faţă de 11.978 cauze, 
- Judecătoria Bacău ( +1.891 ) – 10.647 cauze faţă de 8.756 cauze,
- Judecătoria Gherla ( +1.552 ) – 3.000 cauze faţă de 1.448 cauze,

- Judecătoria Bolintin Vale ( +1.355 ) – 3.161 cauze faţă de 1.806 cauze,

- Judecătoria Slatina ( +1.352 ) – 6.258 cauze faţă de 4.906 cauze,

- Judecătoria Cornetu ( +1.192 ) – 3.056 cauze faţă de 1.864 cauze.
În cazul unui număr de instanţe a avut loc o scădere a volumului de activitate faţă de anul precedent: 

- Judecătoria Iaşi ( - 2.147), unde s-au înregistrat în perioada de referinţă 13.730 cauze, faţă de 15.877 cauze existente în aceeaşi perioadă a anului 2007;
- Judecătoria Craiova ( - 1.308) – 16.909 cauze, faţă de 18.217 anul trecut; în continuare însă la această instanţă se înregistrează un volum de dosare foarte mare; 
- Judecătoria Sectorului 1 Bucureşti ( - 1.202) – 12.304 cauze, faţă de 13.506,

- Judecătoria Piteşti ( - 748) – 7.212 cauze, faţă de 7.960,

- Judecătoria Satu Mare ( - 583) – 5.892 cauze, faţă de 6.475.
Din cele 528.872 cauze rulate în cursul primelor 3 luni ale anului 2008  au fost soluţionate un număr total de 234.077 cauze, respectiv 44,2 % (în anul 2007 procentul fiind de 47,1%). 

În consecinţă, în perioada de referinţă, a rămas un stoc de 294.795 cauze, stoc care include însă şi cauzele suspendate şi care au fost, la nivelul judecătoriilor, în număr de 65.917 dosare.

*

În România funcţionează în prezent 4 tribunale militare – în Timişoara, Cluj, Iaşi şi Bucureşti – care au înregistrat în cursul primelor 3 luni ale anului 2008 un volum total de 86 cauze (cuprinzând dosarele rulate, adică stocul existent la 31 decembrie 2007 plus dosarele nou intrate), raportat la un număr de 13 judecători care îşi desfăşoară activitatea la aceste instanţe. Cifra este în scădere faţă de anul anterior când s-au înregistrat 100 cauze. 
Din totalul celor 86 cauze rulate au fost soluţionate 47 dosare, rămânând un stoc de 39 de dosare care s-au reportat în trimestrul următor. 

	Instanţa
	Volum
	Soluţionate

	Tribunalul Militar Timişoara
	18
	14

	Tribunalul Militar Cluj
	23
	9

	Tribunalul Militar Iaşi
	17
	10

	Tribunalul Militar Bucureşti
	28
	14



2. Activitatea la nivelul tribunalelor.

În întreaga ţară funcţionează în prezent 46 de tribunale din care 4 tribunale specializate (Tribunalul pentru Minori şi Familie Braşov, Tribunalul Comercial Cluj, Tribunalul Comercial Mureş Tribunalul Comercial Argeş) şi Tribunalul Militar Teritorial Bucureşti.

În total, la nivelul celor 41 tribunale civile şi celor 4 instanţe specializate, a fost înregistrat un număr de 254.864 cauze, acestea fiind repartizate unui număr total de 1.273 judecători care îşi desfăşoară activitatea la aceste instanţe, faţă de 244.072 dosare, câte au fost înregistrate în primele trei luni ale anului 2007, repartizate unui număr de 1.293 judecători.                                                                                                             

Volumul de activitate în perioada analizată a crescut, faţă de trimestrul I 2007, cu 10.792 cauze, înregistrându-se totodată şi o scădere a numărului de judecători care au funcţionat la aceste instanţe. 

Raportat la volumul de activitate al tribunalelor, acestea pot fi grupate astfel:

- instanţe cu un volum situat sub 3.000 cauze - 8;

- instanţe cu un volum cuprins între 3.000 -5.000 cauze-16;
- instanţe cu un volum cuprins între 5.000 -10.000 cauze-13;
- instanţe cu un volum cuprins între 10.000 -15.000 cauze-3;
- instanţe cu un volum de peste 15.000 cauze - 1.

Se evidenţiază ca şi anul trecut un tribunal cu un volum foarte mare de activitate faţă de celelalte, şi anume Tribunalul Bucureşti cu un număr de 43.315 cauze  (celelalte 3 instanţe cu volum cuprins intre 10.000 şi 15.000 cauze, fiind Tribunalul Dolj Tribunalul Gorj, Tribunalul Constanţa). Alături de Tribunalul Bucureşti, în primul trimestru al anului 2007 Tribunalul Dolj înregistra un volum de activitate de peste 15.000 cauze. De asemenea, în aceeaşi perioadă, singura instanţă cu un volum de activitate cuprins între 10 şi 15.000 cauze era Tribunalul Constanţa. 
Dintre instanţele cu volum redus de activitate, exemplificăm Tribunalul Covasna – 1.547  cauze, Tribunalul Sălaj 1.855 cauze, Tribunalul Călăraşi – 1.907 cauze şi Tribunalul Harghita 1.942 cauze. 

Comparativ cu anul precedent, se constată o creştere semnificativă de activitate în cazul Tribunalului Bucureşti, unde s-au înregistrat în primele 3 luni ale anului 2008 cu 6.477 cauze mai mult decât în aceeaşi perioadă a anului 2007 ( 43.315 cauze în 2008 de la 36.838 în 2007, Tribunalului Gorj – cu 7.078 cauze mai mult (14.546 cauze în 2008 de la  7.468 cauze in 2007 ), Tribunalului Dâmboviţa – cu 2.234 cauze mai mult ( 6.559 cauze în 2008 de la  4.325 cauze in 2007 ) şi Tribunalului Teleorman – cu 2.165 cauze mai mult (4.529 cauze în 2008 de la  2.364 cauze in 2007 ).  

În cazul unui număr de 19 instanţe s-a înregistrat o scădere a volumului de activitate faţă de anul precedent. Tribunalele cu o scădere semnificativă a volumului de activitate sunt: Tribunalul Mehedinţi (cu 2.500 cauze mai puţin decât în aceeaşi perioadă a anului 2007), Tribunalul Cluj (cu 2.103 cauze mai puţin), Tribunalul Dolj (cu 1.717 cauze mai puţin dar în orice caz cu un volum de activitate foarte mare încă),  Tribunalul Bihor ( cu 1.284 cauze mai puţin).  

Din cele 254.864 cauze rulate în cursul primelor 3 luni ale anului 2008, au fost soluţionate un număr de 122.937 cauze (în anul 2007 fiind soluţionate 119.023 dosare), rămânând un stoc de 131.927 cauze, care include însă şi dosarele suspendate şi care au fost în perioada de referinţă în număr de 24.968 de  dosare. 

*

Evidenţiate distinct, tribunalele specializate au funcţionat cu un număr total de 29 judecători, având un volum de activitate în primele 3 luni ale anului 2008, de 3.887 cauze în creştere de la 3.079 dosare în aceeaşi perioadă a anului 2007, după cum urmează:

· Tribunalul pentru Minori şi Familie Braşov – 591 cauze,

· Tribunalul Comercial Argeş   - 1.034 cauze,

· Tribunalul Comercial Cluj     - 1.359 cauze,

· Tribunalul Comercial Mureş  - 903 cauze.

*

La nivelul Tribunalului Militar Teritorial Bucureşti a fost înregistrat în perioada de referinţă un volum total de 73 cauze (în scădere de la 82 cauze în perioada de referinţă a anului 2007) raportat la un număr de 5 judecători care îşi desfăşoară activitatea la  această instanţă.

3. Activitatea la nivelul curţilor de apel.

În perioada de referinţă, volumul de activitate al celor 15 curţi de apel civile, care funcţionează în România, a fost de 62.505 cauze, cuprinzând fonduri, apeluri şi recursuri, cauze ce au fost repartizate unui număr de 709 judecători care îşi desfăşoară activitatea la aceste instanţe, faţă de 58.955 cauze înregistrate în cursul primelor 3 luni ale anului 2007, repartizate la un număr de 705 judecători. 

Volumul de activitate la nivelul curţilor de apel a crescut cu 3.550 cauze şi numărul judecătorilor a scăzut cu 4 judecători.

Raportat la volumul de activitate al curţilor de apel, acestea pot fi grupate astfel:

- instanţe cu un volum de activitate situat sub 3.000 cauze - 8;

- instanţe cu un volum de activitate cuprins între 3.000 – 5.000 cauze – 5;
- instanţe cu un volum de activitate cuprins între 5.000 – 10.000 cauze – 1;
- instanţe cu un volum de activitate situat peste 10.000 de cauze – 1.   

Se evidenţiază două curţi de apel cu un volum foarte mare de activitate faţă de celelalte, şi anume Curtea de Apel Bucureşti cu 17.291 cauze şi Curtea de Apel Craiova cu 9.298 cauze (aceleaşi ca şi în perioada de referinţă a anului anterior). 

La polul opus se află Curtea de Apel Târgu Mureş care a înregistrat, la nivelul primelor trei luni ale anului 2008 cel mai mic volum de activitate, respectiv 1.864 cauze, Curtea de Apel Braşov care a avut un volum de activitate de 2.349 cauze şi Curtea de Apel Bacău  care a înregistrat 1.927 de cauze ( aceleaşi curţi au avut volum mic de activitate şi in trimestrul I 2007).

Din cele 62.505 cauze înregistrate pe rolul curţilor de apel în perioada de referinţă, au fost soluţionate 32.616 cauze (31.811 anul anterior), rămânând un stoc de 29.889 cauze, stoc ce include însă şi cauzele suspendate, care au fost în număr de 5.498 cauze, la data de 31.03.2008. 

*


În perioada de referinţă, Curtea Militară de Apel a funcţionat cu un număr de 5 judecători, dintr-o schemă prevăzută de 7 posturi şi a avut un volum de activitate de 34 dosare, din care au fost soluţionate 12 de cauze. Faţă de aceeaşi perioadă a anului anterior numărul de judecători a scăzut de la 7 la 5 iar numărul de dosare a scăzut de la 40  la 34.

         4. Activitatea Înaltei Curţi de Casaţie şi Justiţie

          Această instanţă a înregistrat în cursul perioadei de referinţă un volum de activitate de 17.560 dosare, cu 4% mai mult faţă de aceeaşi perioadă a anului anterior. Cele mai multe cauze s-au înregistrat în cadrul Secţiei civile  – 7.956, la polul opus aflându-se Secţia de contencios administrativ cu 2.944 cauze. Completul de 9 judecători a avut de soluţionat 423 dosare în timp ce secţiile unite 31. 

           Din cele 17.560 cauze au fost soluţionate 6.842, ceea ce înseamnă un procent de 38,96%, mai mic cu 10,78% faţă de  aceeaşi perioadă a anului 2007.  

II. Gradul de ocupare a posturilor raportat la schema instanţelor.

În perioada de referinţă, la nivelul tuturor instanţelor judecătoreşti (cu excepţia celor militare), au existat 4.329 posturi de judecător pe schemă.

De menţionat că prin Ordinul ministrului justiţiei nr.90/C/23.01.2008 a fost suplimentat statul de funcţii al  Tribunalul Iaşi cu un post de judecător.

 Din totalul celor 4.329 posturi din schemele instanţelor care funcţionează în România ( excluzând instanţele militare la care ne vom referi distinct în cuprinsul prezentului raport), au fost ocupate 3.953 posturi. 

Se constată un grad de ocupare a posturilor, raportat la schema existentă, de 91,3 %, sensibil egal cu cel din trimestrul I 2007, când a fost de 90,2% .

Instanţele militare au o schemă totală de 33 judecători, fiind ocupate 23 posturi (69,69%).

1. Judecătorii.

Pe plan naţional, la nivelul tuturor instanţelor cu acest grad care au funcţionat în primele 3 luni ale anului 2008, există o schemă de 2.155 judecători, fiind ocupate în perioada de referinţă un număr de 1.907 posturi, ceea ce a determinat un grad de ocupare a posturilor de 88,5 %. Anul anterior, pentru aceeaşi perioadă, gradul de ocupare a fost inferior  şi anume de 84,83%.

Din totalul celor 178 de judecătorii, un număr de 56 instanţe au avut schema complet ocupată, acestea reprezentând 32 % din totalul instanţelor:

	Instanţa
	Număr posturi pe schemă
	Număr posturi ocupate

	JUD. BLAJ
	4
	4

	JUD.SEBES
	4
	4

	JUD. BRAD
	4
	4

	JUD. ORĂŞTIE
	4
	4

	JUD. MEDIAŞ
	12
	12

	JUD. SĂLIŞTE
	4
	4

	JUD. PITEŞTI
	30
	30

	JUD. CÂMPULUNG
	13
	13

	JUD. RÂMNICU VÂLCEA
	24
	24

	JUD. DRĂGĂŞANI
	11
	11

	JUD. BĂLCEŞTI
	5
	5

	JUD. BREZOI
	5
	5

	JUD. SALONTA
	3
	3

	JUD. DOROHOI
	6
	6

	JUD. GURA HUMORULUI
	6
	6

	JUD. FĂGĂRAŞ
	9
	9

	JUD.SFÂNTU GHEORGHE
	9
	9

	JUD.ÎNTORSURA BUZĂULUI
	3
	3

	JUD. LEHLIU
	5
	5

	JUD. ROŞIORI DE VEDE
	12
	12

	JUD. VIDELE
	5
	5

	JUD. ZIMNICEA
	6
	6

	JUD. SECTOR 1
	39
	39

	JUD. SECTOR 2
	37
	37

	JUD. SECTOR 4
	31
	31

	JUD. SECTOR 5
	31
	31

	JUD. SECTOR 6
	27
	27

	JUD. CORNETU
	7
	7

	JUD. CLUJ NAPOCA
	36
	36

	JUD.HUEDIN
	5
	5

	JUD. ŞOMCUŢA MARE
	2
	2

	JUD. CRAIOVA
	48
	48

	JUD. TÂRGU JIU
	36
	36

	JUD. NOVACI
	7
	7

	JUD. DROBETA TURNU SEVERIN
	28
	28

	JUD. CARACAL
	14
	14

	JUD. BALŞ
	7
	7

	JUD. LIEŞTI
	2
	2

	JUD. FOCŞANI
	26
	26

	JUD. HÂRLĂU
	5
	5

	JUD. RĂDUCĂNENI
	5
	5

	JUD. HUŞI
	7
	7

	JUD. ODORHEIU SECUIESC
	6
	6

	JUD. BUZĂU
	26
	26

	JUD. RÂMNICU SĂRAT
	7
	7

	JUD. GĂEŞTI
	8
	8

	JUD. PUCIOASA
	5
	5

	JUD. RĂCARI
	7
	7

	JUD. CÂMPINA
	15
	15

	JUD. VĂLENII DE MUNTE
	8
	8

	JUD. SINAIA
	6
	6

	JUD. ARAD
	30
	30

	JUD. LIPOVA
	4
	4

	JUD. DETA
	4
	4

	JUD. SÂNNICOLAUL  MARE
	4
	4

	JUD. FĂGET
	4
	4


Majoritatea instanţelor, respectiv un număr de 108 instanţe reprezentând 60,6 %, au înregistrat un grad de ocupare între 51 – 99%, 7 judecătorii (3,7 %) un grad de ocupare a schemei de 50%, iar 7 instanţe (3,7 %) sub 50%. În aceeaşi perioadă a anului 2007 numai 2 judecătorii se regăseau în situaţia de a avea un procent de ocupare sub 50% (Judecătoria Videle şi Judecătoria Salonta).
Instanţele cu gradul de ocupare sub 50% sunt următoarele:
	INSTANTA
	Posturi prevăzute pe schemă
	Posturi ocupate efectiv

	JUD. TÂRNĂVENI
	4
	1(delegat)

	JUD. ŞIMLEU SILVANIEI
	4
	1

	JUD. MOLDOVA-NOUĂ
	4
	1

	JUD. PODU TURCULUI
	3
	1

	JUD. TÂRGU LĂPUŞ
	3
	1

	JUD. DRAGOMIREŞTI
	3
	1

	JUD. FĂUREI
	5
	2


*

În ceea ce priveşte cele patru tribunale militare care funcţionează în România, în perioada de raportare, s-a înregistrat următoarea situaţie: 

Tribunalul Militar Iaşi a funcţionat cu o schemă completă de 4 judecători iar Tribunalul Militar Cluj a funcţionat cu o schemă de 5 posturi de judecători din care au fost ocupate 4 posturi.

Tribunalul Militar Bucureşti a funcţionat cu 4 judecători, dintr-o schemă prevăzută de 6 posturi, iar Tribunalul Militar Timişoara cu un judecător, dintr-o schemă de 5 posturi.

2. Tribunale
Numărul de judecători pe schemă la nivelul tribunalelor care funcţionează, inclusiv cele specializate, a fost în perioada de referinţă de 1.420, din care ocupate –1.318 de posturi (92,8%). În anul 2007 proporţia a fost de 90,7%, cu o schemă de 1425 posturi din care 1293 ocupate efectiv.
Din punct de vedere al gradului de ocupare efectivă a schemei se constată că 73 % dintre instanţe au avut un grad de ocupare între 73% şi 99 %, iar 27 % au avut schemele complet ocupate (reprezentând 11 tribunale). În aceeaşi perioadă a anului 2007 numai 10 dintre instanţe au avut schema complet ocupată.
Tribunalele cu un grad de ocupare de 100 % au fost: 
	INSTANTA
	Posturi prevăzute pe schemă
	Posturi ocupate efectiv



	TRIB. SIBIU
	33
	33

	TRIB. GIURGIU
	15
	15

	TRIB. IALOMIŢA
	18
	18

	TRIB. TELEORMAN
	21
	21

	TRIB. BISTRIŢA NĂSĂUD
	21
	21

	TRIB. MARAMUREŞ
	25
	25

	TRIB. SĂLAJ
	14
	14

	TRIB. GORJ
	43
	43

	TRIB. OLT
	28
	28

	TRIB. BUZĂU
	28
	28

	TRIB. ARAD
	31
	31


Exemplificăm tribunale cu grad mai redus de ocupare:
	INSTANTA
	Posturi prevăzute pe schemă
	Posturi ocupate efectiv

	TRIB. HUNEDOARA
	34
	25

	TRIB. SUCEAVA
	35
	27

	TRIB. PRAHOVA
	40
	31


*

În ceea ce priveşte tribunale specializate, se reţine că, la finalul primelor 3 luni ale anului 2008, trei instanţe aveau schemele complet ocupate (câte 8 posturi la Tribunalul Comercial Tg Mureş, Tribunalul Comercial Cluj şi Tribunalul Comercial Argeş), iar Tribunalul Pentru Minori şi Familie Braşov  a funcţionat cu 5 judecători dintr-o schemă de 6 judecători. 

În ceea ce priveşte Tribunalul Militar Teritorial Bucureşti, acesta a funcţionat cu 5 judecători  dintr-o schemă prevăzută de 6 posturi. 
3. Curţi de Apel.

În perioada de referinţă, din cele 754 de posturi de judecător prevăzute în statele de funcţii ale curţilor de apel, au fost ocupate efectiv 728, reprezentând 96,55 % (în scădere cu 1,84% faţă de trimestrul I 2007).
Spre deosebire de primele trei luni ale anului 2007, când 7 instanţe au funcţionat cu schema complet ocupată, în perioada de raportare, 3 Curţi de Apel îndeplinesc această condiţie (Curtea de Apel Craiova, Curtea de Apel Iaşi şi Curtea de Apel Târgu Mureş).

	INSTANTA
	Posturi prevăzute pe schemă
	Posturi ocupate efectiv

	C.A. CRAIOVA
	78
	78

	C.A. IASI
	39
	39

	C.A. TIRGU MURES
	24
	24


Un grad redus de ocupare au înregistrat Curtea de Apel Bucureşti (deficit de 6 posturi), Curtea de Apel Timişoara, Curtea de Apel  Suceava şi Curtea de Apel Cluj (fiecare cu un deficit de câte trei posturi). 

Curtea Militară de Apel a avut în perioada de referinţă 5 posturi ocupate, dintr-o schemă  prevăzută de 7 judecători.
4. Înalta Curte de Casaţie şi Justiţie 

Ca şi în aceeaşi perioadă a anului anterior, schema de personal a instanţei a fost de 121 posturi de judecător, procentul de ocupare fiind de 96,6% cu 0,9% mai mic decât in trimestrul I al anului 2007. Numărul de judecători se ridică la 117 pentru primul trimestru al acestui an, în trimestrul I 2007 fiind de 118.

III. Încărcătura efectivă pe judecător şi încărcătura pe judecător conform schemei.

Încărcătura efectivă pe judecător reflectă numărul de dosare pe care l-a avut de soluţionat un judecător în perioada de referinţă şi se calculează prin raportarea numărului total de dosare la numărul judecătorilor care au funcţionat efectiv la o instanţă (excluzând deci magistraţii aflaţi în concediu de creştere a copilului în vârstă de până la 2 ani, pe cei aflaţi în concediu fără plată sau care au fost detaşaţi, delegaţi ori, din diferite motive, nu au activat la instanţa respectivă. 

Încărcătura pe schemă se determină prin raportarea volumului de activitate la numărul total de posturi prevăzut în statele de funcţii ale instanţelor.

1. Judecătorii
În perioada de referinţă s-a înregistrat o încărcătură a cauzelor/judecător/schemă de 245 cauze şi o încărcătură efectivă/judecător de 286 cauze.
În primele trei luni ale anului 2007, s-a înregistrat o încărcătură a cauzelor/judecător/schemă de 231 cauze şi o încărcătură efectivă/judecător de 280 cauze.

Din cele 178 de judecătorii, 69 instanţe au avut în primele 3 luni ale anului 2008 o încărcătură efectivă a cauzelor pe judecător situată peste media pe ţară, reprezentând 38,7 % din totalul instanţelor de acest grad (în aceeaşi perioadă a anului 2007 numai 33,1% dintre instanţe s-au găsit în această situaţie).

Totodată se constată că 52 judecătorii au o încărcătură pe schemă pe judecător, peste media pe ţară, ceea ce reprezintă aproximativ 29,2% (27,5 % în anul anterior).

Instanţele care au înregistrat în perioada de raportare cea mai mare încărcătură/judecător  sunt următoarele:

	Instanţa
	Cauze/Judecător (posturi ocupate efectiv)
	Număr posturi de judecători (schemă)
	Posturi ocupate efectiv 

	Jud. Zalău
	631
	14
	6

	Jud. Dragomireşti
	631
	3
	1

	Jud. Târgu Lăpuş
	757
	3
	1

	Jud. Reghin
	762
	8
	3

	Jud. Şimleu Silvaniei
	1.317
	4
	1


Se remarcă, de asemenea, următoarele instanţe cu un volum de activitate/judecător redus, în comparaţie cu media naţională: 

	Instanţa
	Cauze/judecător (posturi ocupate efectiv)
	Judecători pe schemă
	Posturi ocupate efectiv

	JUD. ROSIORII DE VEDE
	86
	12
	12

	JUD. TURNU MAGURELE
	104
	10
	9

	JUD. AGNITA
	117
	4
	3

	JUD. SALISTE
	125
	4
	4

	JUD. ZIMNICEA
	142
	6
	6

	JUD. FAGET
	143
	4
	4

	JUD. HIRSOVA
	144
	2
	2

	JUD. AVRIG
	156
	5
	4

	JUD. HUNEDOARA
	160
	12
	10

	JUD. ODORHEIU SECUIESC
	165
	6
	6

	JUD. INSURATEI
	167
	4
	3

	JUD. BALCESTI
	167
	5
	5

	JUD. BABADAG
	169
	4
	3


Dintre acestea, judecătoriile Roşiori de Vede, Agnita, Turnu Măgurele, Insurăţei şi Avrig au avut un volum de activitate/judecător redus şi în aceeaşi perioadă a anului anterior.
Aşa cum rezultă din situaţia prezentată mai sus în cadrul tabelului, cu excepţia Judecătoriilor Turnu Măgurele, Agnita, Avrig, Hunedoara, Insurăţei şi Babadag, toate celelalte instanţe funcţionează cu schema complet ocupată.

În ceea ce priveşte încărcătura/judecător/schemă, în perioada de referinţă, Judecătoria Giurgiu , Judecătoria Cornetu, Judecătoria Salonta şi Judecătoria Constanţa  au înregistrat 430,437,439 şi 480 cauze, cu mult peste media naţională.

Situaţia la tribunalele militare, care trebuiesc privite ca nişte instanţe specializate, dată fiind competenţa strictă conferită de lege, s-a prezentat astfel:

	Instanţa
	Cauze/judecător
	Cauze/schemă

	T.M. Timişoara
	18
	4

	T.M. Cluj
	6
	5

	T.M. Iaşi
	4
	4

	T.M. Bucureşti
	7
	5


2. Tribunale
În prealabil, trebuie precizat că pentru calcularea acestui indicator statistic a fost avut în vedere nu numai numărul de cauze ce a revenit spre soluţionare instanţelor de acest grad, ci şi specificul tribunalelor de a fi atât instanţe de fond cât şi de control judiciar ( judecând deopotrivă în apel şi recurs). 

Astfel, pentru a analiza volumul de activitate al unui judecător s-a ţinut cont de împrejurarea că în apel cauzele sunt judecate de un complet format din doi judecători, iar în recurs de un complet format de trei judecători. 

În primele 3 luni ale anului 2008 s-a înregistrat o încărcătură medie efectivă/judecător de 320 cauze şi o încărcătură a cauzelor/schemă de  287 cauze, faţă de anul precedent când s-a înregistrat o medie a cauzelor ce au revenit fiecărui judecător de  305 cauze (cu 4,6 % mai mult) şi o încărcătură pe schemă de  279 cauze ( cu 2,7% mai mult). 

Din cele 41 de tribunale civile si 4 tribunale specializate , 16 au avut în perioada analizată o încărcătură efectivă peste media pe ţară, ceea ce reprezintă 35,5 % din totalul instanţelor de acest grad , ca şi în primele 3 luni ale anului 2007.
Se remarcă Tribunalul Gorj cu o încărcătură efectivă/judecător de 485 cauze şi Tribunalul Bihor cu 480 cauze. 

Dintre instanţele cu încărcătură mică/judecător se remarcă Tribunalele specializate, Tribunalul Călăraşi care a înregistrat un număr de 181 cauze/judecător, Tribunalul Covasna cu 187cauze, Tribunalul Ialomiţa  cu 198 cauze şi Tribunalul Bistriţa Năsăud cu 202 cauze (Tribunalele Bistriţa Năsăud Călăraşi şi Covasna păstrează acelaşi trend înregistrat şi în trimestrul I 2007). 

Din cele 45 de tribunale, 14 instanţe au avut în perioada de referinţă o încărcătură pe schemă pe judecător situată peste media pe ţară, reprezentând 31,1 % din totalul instanţelor de acest grad (faţă de 37,7% în primele 3 luni ale anul anterior).

La nivelul tribunalelor specializate s-a reţinut următoarea situaţie:

	INSTANŢA
	ÎNCĂRCĂTURA PE SCHEMĂ
	ÎNCĂRCĂTURA PE JUDECĂTOR

	TRIBUNALUL PENTRU MINORI ŞI FAMILIE BRAŞOV
	157
	188

	TRIBUNALUL COMERCIAL ARGEŞ
	156
	156

	TRIBUNALUL COMERCIAL CLUJ
	202
	202

	TRIBUNALUL COMERCIAL MUREŞ
	123
	123


În ceea ce priveşte Tribunalul Militar Teritorial Bucureşti, încărcătura pe judecător în cursul perioadei de referinţă a fost de 15 dosare, iar încărcătura pe schemă de 12 cauze.

3. Curţi de Apel.

De asemenea, trebuie menţionat că pentru calcularea indicatorului statistic referitor la încărcătura de cauze/judecător şi în cazul curţilor de apel s-a ţinut cont de împrejurarea că aceste instanţe judecă atât în fond, cât şi în apel şi recurs.

 
Astfel, în primele 3 luni ale anului 2008, s-a înregistrat o încărcătură medie efectivă/judecător de 228 respectiv 215 cauze pe judecător/schemă în timp ce în aceeaşi perioadă a anului 2007, proporţia era de 219/206.
Din totalul celor 15 curţi de apel civile, 5 instanţe au avut o încărcătură pe judecător peste media pe ţară, pe primul loc situându-se Curtea de Apel Craiova cu 346 dosare, urmată de Curtea de Apel Constanţa cu 290 dosare, urmată de Curtea de Apel Oradea cu 265 dosare, Curtea de Apel Timişoara cu 259 dosare şi Curtea de Apel Bucureşti cu 254 dosare (faţă de 6 instanţe în trimestrul I al anului 2007). 


Cea mai mică încărcătură pe judecător a înregistrat-o Curtea de Apel Piteşti  – 143 dosare/judecător, în condiţiile în care a funcţionat cu  38 de judecători dintr-o schemă de 40 de posturi.

În ceea ce priveşte încărcătura/schemă, în primele 3 luni ale anului 2007 aceasta a fost de 219 cauze, un număr de 6 instanţe de acest grad înregistrând o încărcătură mai mare ( Curtea de Apel Constanţa cu  349 cauze, Curtea de Apel Craiova cu 264 cauze, Curtea de Apel Bucureşti cu 264 cauze, Curtea de Apel Alba Iulia cu 244 cauze, Curtea de Apel Timişoara cu 225 cauze şi Curtea de Apel Iaşi cu 224 cauze) şi 9 instanţe o încărcătură sub media naţională. 

Curtea Militară de Apel a avut în perioada de raportare o încărcătură de 8 dosare/judecător şi 6 dosare/judecător/schemă, situându-se cu mult sub media pe ţară. 
        4. Înalta Curte de Casaţie şi Justiţie

         Ca o consecinţă a faptului că volumul de activitate a crescut în această perioadă cu 4%, şi încărcătura pe judecător a crescut cu 7 cauze pe judecător.

         Astfel, în ceea ce priveşte încărcătura efectivă de cauze/judecător, a crescut de la 143 cauze la 150. Încărcătura pe schemă a crescut la rândul său de la 140 la 145 dosare.
***

IV. Concluzii.


Din datele prezentate rezultă că în perioada de raportare, în comparaţie cu aceeaşi perioadă a anului 2007, a avut loc o creştere uşoară a volumului de activitate al instanţelor.

Comparativ, situaţia se prezintă astfel:

	INSTANŢA
	Volum  3 luni 

2007
	Volum 3 luni 2008
	DIFERENŢĂ

	Judecătorii
	498.691
	528.872
	30.181

	Tribunale
	244.072
	254.864
	10.792

	Curţi de Apel
	58.955
	62.505
	3.550

	Inalta Curte de Casaţie şi Justiţie
	16.884
	17.560
	676


      Situaţia se prezintă asemănător şi în ceea ce priveşte încărcătura efectivă pe judecător :

	INSTANŢA
	Încărcătura efectivă/judecător 

3 luni 2007
	Încărcătura efectivă/judecător 3 luni 2008
	DIFERENŢA

	Judecătorii
	280
	286
	6

	Tribunale 
	305
	320
	15

	Curţi de Apel
	219
	228
	9

	Inalta Curte de Casaţie şi Justiţie
	144
	150
	6


        La nivelul instanţelor militare :
	INSTANŢA
	Volum  3 luni 2007
	Volum 3 luni 2008
	DIFERENŢĂ

	Tribunale militare
	100
	86
	- 14

	Tribunalul Militar Teritorial
	82
	73
	- 9

	Curtea Militară de Apel 
	40
	34
	- 6


	INSTANŢA
	Încărcătura efectivă/judecător

 3 luni 2007
	Încărcătura efectivă/judecător 3luni 2008
	DIFERENŢA

	Tribunale militare
	20
	7
	- 13

	Tribunalul Militar Teritorial
	25
	22
	- 3

	Curtea Militară de Apel 
	14
	17
	+ 3


La nivelul judecătoriilor, numărul  dosarelor a crescut comparativ cu aceeaşi perioadă a anului anterior cu aproximativ 30.000 cauze. În acelaşi timp numărul judecătorilor a crescut cu 60 (de la 1790 la 1852).

În principal creşterea numărului de dosare s-a resimţit în rândul instanţelor cu un volum de activitate cuprins între 1.000 şi 3.000 cauze. În acelaşi timp a scăzut corespunzător numărul instanţelor cu un volum de activitate mai mic de 1.000 cauze. 

Rămân în continuare, la fel ca în perioada similară a anului 2007, cu un volum foarte mare de cauze Judecătoria Constanţa (22.576 dosare) şi Judecătoria Craiova (16.909 dosare). La polul opus se situează Judecătoria Hârşova cu 287 dosare atât în primul trimestru al anului 2007 cât şi în prezent.

Creşteri semnificative ale volumului de activitate în raport cu aceeaşi perioadă a anului anterior au avut loc la Judecătoria Cluj Napoca (2.808 dosare) respectiv Judecătoria Timişoara (2.784 dosare) în timp ce scăderi importante au înregistrat Judecătoriile Iaşi (2.147 dosare) şi Craiova ( 1.308 dosare).

Numărul dosarelor soluţionate, în ciuda creşterii uşoare a volumului de activitate a scăzut cu 3 procente faţă de primul trimestru 2007.

Aşa cum am menţionat în mod constant în cadrul rapoartelor întocmite, instanţele militare înregistrează un volum extrem de mic de activitate şi o încărcătură pe măsură. Numărul de dosare de soluţionat a scăzut de la 100 în primul trimestru al anului anterior la numai 86 în prezent, dosare repartizate la un număr de 13 judecători. 

Schema disponibilă la judecătorii la nivel naţional  este de 2.155 posturi din care ocupate 1.907 posturi rezultând un procent de aproape 85%, mult inferior celui înregistrat de tribunale respectiv curţile de apel. Cu toate acestea, aşa cum am arătat, numai 1.852 judecători au desfăşurat în perioada de referinţă activitate în mod efectiv în instanţe (excluzând detaşările, concediile de maternitate etc.). Din cele 178 instanţe funcţionale, numai 56 funcţionează cu o schemă complet ocupată în timp ce 7 instanţe activează cu un grad de ocupare sub 50%.

În ceea ce priveşte instanţele militare, cu excepţia Tribunalului Militar Timişoara, toate celelalte tribunale militare activează cu o schemă acoperită în medie, în proporţie de 90%.

Această situaţie se reflectă şi la nivelul încărcăturii/judecător care pentru aceste instanţe se situează sub 10 dosare/judecător (ex. Tribunalul Militar Iaşi are o încărcătură  efectivă de 4 dosare).

La nivelul judecătoriilor, încărcătura efectivă/judecător pe primul trimestru 2008 este de 245 cauze, în aceeaşi perioadă a anului 2007 situându-se la  231 cauze.

Din această perspectivă, cea mai mare încărcătură o înregistrează Judecătoriile Şimleu Silvaniei (1.317 dosare/judecător dar cu un singur post efectiv ocupat din 4), Reghin (762 dosare şi cu 3 posturi ocupate efectiv din 8), Târgu Lăpuş (757 dosare şi cu un singur post ocupat din 3).

La polul opus se află judecătoriile Roşiorii de Vede (86 dosare şi care beneficiază de o schemă complet ocupată), Turnu Măgurele (104 dosare şi cu o schemă aproape completă) şi Agnita (117 dosare, de asemenea cu o schemă aproape complet ocupată).

În ceea priveşte tribunalele, şi pentru acestea s-a înregistrat un volum de activitate uşor superior celui din aceeaşi perioadă a anului anterior (în plus cu 10.000 dosare), în timp ce numărul de judecători a scăzut cu 20 de persoane.

Se distinge, ca şi anii anteriori, Tribunalul Bucureşti cu un volum de peste 43.000 cauze fiind singura instanţă care înregistrează un volum mai mare de 15.000 dosare şi în orice caz în creştere cu 6.477 cauze faţă de primul trimestru al anului 2007. În aceeaşi perioadă a anului 2007, Tribunalului Bucureşti i se alătura Tribunalul Dolj.

Tribunalele Dolj, Gorj şi Constanţa sunt cele 3 instanţe cu un volum de activitate  cuprins între 10.000 şi 15.000 dosare în anul 2008, cu 2 mai mult decât în primul trimestru 2007 când numai Tribunalul Constanţa figura pe acest segment.

Volumul de activitate al tribunalelor specializate a fost de asemenea în uşoară creştere (cu 800 cauze) însă nici o astfel de instanţă nu a depăşit în primul trimestru 1.500 dosare.

Situaţia Tribunalului Militar Bucureşti este asemănătoare Tribunalelor Militare Teritoriale având o activitate de 73 cauze (în scădere faţă de primele 3 luni 2007) la un număr de 5 judecători militari dintr-o schemă totală de 6 posturi.

Referitor la gradul de ocupare al posturilor pentru ce 41 de tribunale, numai 27% dintre acestea beneficiază de o schemă complet ocupată, ceea ce înseamnă 11 instanţe. De asemenea, tribunalele specializate, cu excepţia Tribunalului pentru Minori Braşov, au un grad de acoperire a schemei de 100%.

Corespunzător creşterii volumului de activitate pentru aceste instanţe a crescut şi încărcătura pe judecător de la 305 cauze în primul trimestru 2007 la 320 in aceeaşi perioadă a anului curent.

Se disting cu o încărcătură aflată mult deasupra mediei  Tribunalul Gorj (485 cauze, la o acoperire a schemei de 100%) şi Tribunalul Bihor (480 cauze având 27 de judecători din 32 posturi pe schemă). În acelaşi timp, de o încărcătură mult inferioară mediei beneficiază tribunalele specializate, Tribunalul Călăraşi şi Tribunalul Covasna.

Comparativ, Tribunalul Militar Bucureşti a avut o încărcătură de numai 12 dosare.

Volumul de activitate al curţilor de apel a crescut nesemnificativ în perioada de referinţă cu 3.550 dosare, scăzând uşor şi numărul de judecători de la 709 la 705.

Curtea de Apel Bucureşti cu 17.291 dosare şi Curtea de Apel Craiova cu 9.298 dosare sunt instanţele cu volumul cel mai mare de activitate. La polul opus se află Curtea de Apel Târgu Mureş cu 1864 cauze. Volumul de activitate al Curţii Militare de Apel a scăzut uşor până la 34 dosare repartizate unui număr de 5 judecători militari. 
Gradul de ocupare al posturilor la nivelul curţilor de apel este de aproape 97%, cu 2% totuşi mai puţin ca anul anterior.

Trei curţi de apel beneficiază de o schemă complet ocupată (Craiova, Iaşi şi Târgu Mureş) în timp ce Curtea de Apel Bucureşti înregistrează un număr de 6 posturi vacante(în fapt numărul posturilor neocupate se ridică la 25, dacă se ţine cont şi de situaţia magistraţilor detaşaţi). 

Cea mai mare încărcătură de dosare/judecător este înregistrată la nivelul Curţilor de Apel Craiova (346 dosare) şi Constanţa (290 dosare) raportat la o medie naţională de 228 dosare. La polul opus, cea mai mică încărcătură se situează Curtea de Apel Piteşti (143 dosare).

În ceea ce priveşte Curtea Militară de Apel, încărcătura de dosare pe primele trei luni s-a ridicat la numai 8 dosare/judecător.  

Pentru Înalta Curte de Casaţie şi Justiţie, volumul de activitate pe primele 3 luni a crescut cu 4% faţă de anul 2007 iar numărul dosarelor soluţionate a scăzut cu 11% faţă de aceeaşi perioadă. 

Încărcătura de dosare a crescut nesemnificativ corespunzător volumului de activitate de la 143 dosare la 150. Numărul judecătorilor care au judecat efectiv a fost de 117 raportat la o schemă de 121 posturi.

Din cele de mai sus, se poate observa  că spre deosebire de toate celelalte instanţe, instanţele militare  beneficiază de un volum de activitate şi de o încărcătură extrem de reduse. În consecinţă nu ar fi lipsită de interes soluţia de a transfera către instanţele cu încărcătură mare/judecător cele 10 posturi vacante în prezent în cadrul respectivelor instanţe militare. 
Pentru valorificarea prezentelor concluzii propunem înaintarea raportului Serviciului Resurse Umane pentru Instanţe din cadrul Consiliului Superior al Magistraturii precum şi Ministerului Justiţiei.

                                       Avizat

DIRECTOR

Judecător – Teodora Giurcă

                                                                                         Întocmit – Ioniţă Cristian/12.06.2008

